شبیر احمد عثمانی

شبیر احمد عثمانی (ولادت: 11 اکتوبر 1887 – وفات: 13 دسمبر 1949) ایک عالم دین تھے جنھوں نے 1940 کی دہائی میں تحریک پاکستان کی حمایت کی۔ وہ ایک مذہبی عالم، مصنف، خطیب، سیاست دان اور مفسر اور حدیث کے ماہر تھے۔
 ولادت 
علامہ عثمانی کی پیدائش 11 اکتوبر 1887 کو بھارت کی ریاست اتر پردیش کے بجنور شہر میں ہوئی۔

 تعلیم 
علامہ عثمانی محمود الحسن کے تلامذہ میں سے تھے۔ 1325 ہجری بمطابق 1908 میں دار العلوم دیوبند سے فارغ التحصیل ہوئے۔ دورہ حدیث کے تمام طلبہ میں فرسٹ آئے۔

 تدریس 
فراغت کے بعد دارالعلوم دیوبند میں فی سبیل اللہ پڑھاتے رہے۔ متوسط کتابوں سے لے کر مسلم شریف اور بخاری شریف کی تعلیم دی۔ مدرسہ فتح پور دلی تشریف لے گئے اور وہاں صدر مدرس مقرر ہوئے۔

 ڈابھیل 
1348 ہجری بمطابق 1930 میں آپ جامعہ اسلامیہ ڈابھیل تشریف لے گئے اور وہاں تفسیر و حدیث پڑھاتے رہے۔

 مناصب 
1354 ہجری بمطابق 1936 میں دار العلوم دیوبند میں صدر مہتمم کی حیثیت سے فرائض انجام دیتے رہے۔

 مشہور تلامذہ 
آپ کے ممتاز تلامذہ میں
 مفتی اعظم پاکستان مفتی شفیع عثمانی،
 محمد ادریس کاندھلوی،
 عالم دین مولانا بدرعالم میرٹھی،
 سید مناظر احسن گیلانی،
 حفظ الرحمٰن سیوہاروی،
 قاری محمد طیب قاسمی،
 اظہر سلہٹی اور سید یوسف بنوری(بانی جامعہ علوم الاسلامیہ علامہ بنوری ٹاؤن کراچی)،
 سید محمد عبد السمیع ندوی (معاون ناظر دار العلوم ندوۃ العلماء، لکھنؤ)
خاص طور پر قابل ذکر ہیں۔

 تصانیف 
 تفسیر عثمانی
 فتح الملہم (مسلم شریف کی نامکمل شرح)
 اعجاز القرآن،
 اسلام کے بنیادی عقائد،
 العقل و النقل،
 فضل الباری شرح صحیح بخاری،
 الشباب
 مجموعہ رسائل ثلاثہ

 اہم کارنامے 
 آپ کی تمام زندگی خدمت اسلام میں گذری اور آپ کے کردار نے مسلمانوں میں زندگی کی روح دوڑادی۔
 سیاسی اور ملکی خدمات میں آپ نے بڑھ چڑھ کر حصہ لیا۔
 تحریک خلافت میں آپ جمیعت علمائے ہند کی مجلس عامہ کے زبردست رکن تھے۔
 مسلم لیگ میں شریک ہو کر تحریک پاکستان کو تقویت بخشی اور ایک جماعت “جمیعت علمائے اسلام“ کے نام سے تشکیل دی جس کے پہلے صدر آپ منتخب ہوئے۔
 کشمیر کی جدوجہد آزادی میں بھی نمایاں حصہ لیا۔
 پاکستان کی قومی اسمبلی کے ارکان ہونے کے باعث آپ نے پاکستان کی دستور ساز اسمبلی میں قانون اسلامی کی تجویز “قرارداد مقاصد“ کے نام سے پاس کرائی۔
غرض یہ کہ تحریک پاکستان میں اگر ایک طرف دنیاوی حیثیت کے لوگوں کی خدمات ہیں تو دوسری طرف اتنی ہی علامہ شبیر احمد عثمانی کی دینی خدمات ہیں۔
 14 اگست 1947ء کو انھوں نے سب سے پہلے پاکستان کا پرچم لہرایا تھا۔

 وفات 
13 دسمبر 1949 بمطابق 22 صفرالمظفر 1369 ہجری کو گیارہ بج کر چالیس منٹ پر بروز منگل 64 سال کی عمر میں خالق حقیقی سے جا ملے۔

 نگارخانہ 

 حوالہ جات 

زمرہ:اتر پردیش کی شخصیات
زمرہ:احناف
زمرہ:بھارتی اسکولوں و کالجوں کے بانیان
زمرہ:بجنور کی شخصیات
زمرہ:برطانوی ہند کی شخصیات
زمرہ:بیسویں صدی کے مسلمان محققین اسلام
زمرہ:پاکستان میں اموات
زمرہ:پاکستانی ارکان قومی اسمبلی 1947ء تا 1954ء
زمرہ:پاکستانی اسلامی مذہبی رہنما
زمرہ:پاکستانی سنی
زمرہ:پاکستانی محققین
زمرہ:تحریک پاکستان کے قائدین
زمرہ:جمیعت علمائے اسلام کے سیاست دان
زمرہ:حنفی فقہا
زمرہ:دار العلوم دیوبند کا تدریسی عملہ
زمرہ:دار العلوم دیوبند کے فضلا
زمرہ:دیوبندی شخصیات
زمرہ:علمائے اہلسنت
زمرہ:ماتریدی شخصیات
زمرہ:مسلمان علما
زمرہ:مفسرین
زمرہ:مہاجر شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1886ء کی پیدائشیں
زمرہ:1887ء کی پیدائشیں
زمرہ:1949ء کی وفیات
زمرہ:6 اکتوبر کی پیدائشیں